Muthu muṅwe na muṅwe ane a ṱo ḓa u vha na bindu ḽa zwiḽiwa kana u endedza zwiḽiwa u tea u vha na ṱhanziela ya pfusho ya ṱho ḓea. Ṱhanziela i bviswa nga murahu ha musi mimasipala yo ṱola fhethu kana tshiendedzi tshine tsha ḓo shumiswa.
Kha vha ite khumbelo ya u endedza kana u shumana na zwiḽiwa ofisini ya masipala.
Kha vha ṋekane nga zwidodombedzwa zwa fhethu kana tshiendedzi tshine tsha ḓo shumiswa u endedza zwi ḽiwa,
Kha vha vhone uri fhethu afho na tshiendedzi zwi dzula zwo kuna u itela uri zwiḽiwa zwine zwa vhewa afho kana u endedzwa zwi sa kavhiwe nga thunzi, mashika, kana zwiṅwe zwithu zwine zwa vha khombo.
Vhaingameli vha bvaho ha masipala vha ḓo ṱola tshiendedzi kana fhethu hune ha ḓo vhewa zwiḽiwa. Nga murahu vha nga ṋewa thendelo arali vho fusha ṱho ḓea dza u endedza zwiḽiwa kana u shumana na zwiḽiwa.
Tshifhinga tsha u shumana na khumbelo tshi ya nga mumasipala.
A huna mbadelo, fhedzi mimasipala i nga vha badelisa tshelede ṱhukhu.
Fomo dzi a wanalea mahala kha Muhasho wa Mutakalo wa Lushaka.